Lee "Scratch" Perry

Roedd Lee “Scratch” Perry yn gynhyrchydd, cyfansoddwr caneuon, canwr a DJ o Jamaica. Roedd yn enwog am ei dechnegau stiwdio arloesol, ac roedd yn un o'r rhai a ail-luniodd gerddoriaeth Reggae. Cafodd Perry ei eni yn Kendal, Jamaica. Roedd ymhlith y cynhyrchwyr-gerddorion cyntaf o Jamaica i ddefnyddio'r stiwdio fel offeryn, ac arloesodd gyda ffurf offerynnol "dub", lle tynnir rhannau o drac rhythm a phwysleisio eraill trwy atsain, ailadrodd a chwarae darnau o dâp o chwith. Gweithiodd gydag amrywiaeth eang o artistiaid a chynhyrchu eu cerddoriaeth, gan gynnwys Bob Marley and the Wailers, Junior Murvin, The Congos, Max Romeo, Adrian Sherwood, Beastie Boys, Ari Up, The Clash, The Orb, a llawer mwy.